सीबीपीएल का विलय होगा यूनाइटेड ब्रेवरीज में  
यूएसएल की पूर्ण अनुषंगी सीबीपीएल को यूबीएल में मिलाने के प्रस्ताव को सीबीपीएल की बैठक में  मंजूरी दे दी गई है।
शराब बनाने वाली कंपनी यूनाइटेड स्प्रिट्सि लिमिटेड :यूएसएल: की पूर्ण अनुषंगी चेन्नई ब्रेवरीज प्राइवेट लिमिटेड :सीबीपीएल: को यूनाइटेड ब्रेवरीज :यूबीएल: में मिलाने के प्रस्ताव को सीबीपीएल की बैठक में मंजूरी दे दी गई है।  यूएसएल ने बंबई शेयर बाजार को शुक्रवार को सूचित किया है, सीबीपीएल की आज हुई बैठक में सीबीपीएल के यूबीएल में विलय के प्रस्ताव को मंजूरी दी गई। इस विलय के तहत सीबीपीएल के शेयरधारकों को दस रुपये अंकित मूल्य के 30 शेयरों के बदले यूबीएल के 17 शेयर मिलेंगे।